A Glad’s újabb ezüstje | Gladiators.hu
A Glad’s újabb ezüstje
Vasárnap délelőtt Debrecentől nem messze, a Vekeri tavon ültek csónakba a Gladiátorok. No persze nem sportágat váltottak, hanem hagyományteremtő céllal, a Debreceni Egyetem által megrendezett I. Sárkányhajó Regatta versenyen vettek részt. Itt képviselte a csapatot és a sportágat a klub 18 játékosa.
Reggel 9 órakor kezdődött a rendezvény az induló csapatok nevezésével. Majd kezdetét vette az “ádáz csata”. Mindjárt az elején, a 2. futamban indulhatott a Glad.’s csapata. Itt a “tőkesúlynak” (kb. + 500kg, az offense és a defense fal néhány tagja) köszönhetően a 2. helyen (53 mp) értek célba a DE Kossuth Lajos Gyakorló Gimnázium (49 mp) mögött. Kevés volt oda az izomerő, a többletsúly miatt majdhogynem elmerültek a tóban. Ezért csökkenteni kellett az összterhet, a falembereket ki kellett cserélni.
A váltásnak és Karim edző ösztönző szavainak – “… Á, gyerünk má’! 100%!” – köszönhetően, a középdöntő 2. futamában, pályarekorddal az első helyen (41mp) végeztek. A DKSE kézilabdásait és a DEAC Sportigazgatósági legénységét sikerült maguk mögé utasítani. Így aztán a döntőben izgulhattunk a Debrecen Gladiatorsért.
Eljött a várva várt döntő. Az amerikai futballistákból álló csapat igazán jól rajtolt. Az összeszokottság egyre jobban látszott mozdulataikon. Minden húzásnál szinte ugrott egyet a csónak. Úgy látszott, borítékolható a győzelem. Aztán a táv felénél mintha összeomlott volna a hajó baloldala. A Fazekas Gimnázium behozta lemaradását és elsőként ért célba. (Mint később kiderült, a fiatalok mindegyike evezős sportokból jött.)
A Gladiátorok újabb ezüsttel gyarapították érmeiket. Csalódottan, de jó hangulatban búcsúztak szurkolóiktól. Reméljük, jövőre hasonló sikereket láthatunk a felnőtt csapattól.
Debreceni Egyetem I. Sárkányhajó Regatta
Időpont: 2009. szeptember 20., vasárnap
Helyszín: Vekeri-tó
– DKSE
– Debrecen Gladiators
– Debreceni Sportcentrum (DSC)
– Debreceni Egyetem Kossuth Lajos Gyakorló Gimnázium
– Fazekas Mihály Gimnázium
– Ady Endre Gimnázium
– DEAC férfi röplabda, férfi kosárlabda, női kosárlabda, futsal,
női tenisz, asztalitenisz, vívó, labdarúgó, atlétika szakosztály
– Debreceni Egyetem Rektori Hivatal
– DSC-SI 1993, 1997-ben született fiú kosárlabda szakosztály
– DEAC-SI NBII-es férfi kosárlabdacsapat
– Debreceni Egyetem Sportigazgatóság
– DEAC-Medikus NBII-es férfi kosárlabdacsapat
Futamok időeredménye:
1. futam: DSC – 54 mp; Rektori Hivatal 63 mp;DEAC női kosárlabdacsapat+DSC-SI női kosárlabdacsapat 64 mp
2. futam: DE Kossuth Lajos Gyakorló Gimnázium 49 mp; Debrecen Gladiators 53 mp; DEAC Asztalitenisz+vívók+Sportigazgatóság 56 mp
3. futam:Fazekas Mihály Gimnázium 54 mp;DEAC ffi kosárlabda+férfi röplabda+futsal 55 mp; DKSE 60 mp
4. futam: Ady Endre Gimnázium 58 mp;HBM Rendőr-főkapitányság 59 mp; DSC-SI 1993+1997 fiú kosárlabda 60 mp
5. futam: DEAC-SI NBII-es férfi kosárlabda 53 mp; DEAC atlétika+labdarúgás+női tenisz 56 mp; DEAC-Medikus NBII-es férfi kosárlabda 66 mp
1. futam: DE Kossuth Lajos Gyakorló Gimnázium 53 mp; DEAC ffi kosárlabda+ffi röplabda+futsal 59 mp; DSC-SI 1993-1997 fiú kosárlabda 63 mp
2. futam: Debrecen Gladiators 41 mp; DKSE 47 mp; DEAC atlétika+vívás+Sportigazgatóság 53 mp
3. futam: DEAC-SI NBII-es ffi kosárlabda 51 mp; DEAC atlétika+labdarúgás+női tenisz 52 mp; Rektori Hivatal 57 mp
4. futam: Fazekas Mihály Gimnázium 47 mp; Ady Endre Gimnázium 55 mp; DEAC női kosár+DSC-SI női kosár 60 mp
5. futam: DSC 43 mp; DEAC-Medikus NBII-es férfi kosárlabda 54 mp; HBM Rendőr-főkapitányság 56 mp
Szétlövés a döntőbe jutásért:
– DKSE 54 mp
– Fazekas Mihály Gimnázium 46 mp
– Fazekas Mihály Gimnázium 47 mp
– Debrecen Gladiators 49 mp
– DSC 57 mp
2. Debrecen Gladiators
3. Debreceni Sportcentrum